Publication: Magyar Közlöny
Issue: MK-2003-46 (Year: 2003, Number: 46)
Era: 1990-2004
Section: a 315/2002. (XII. 29.) Korm. rendelet] rendelkezéseivel összhangban,
Paragraph Index: 333

1. A 2. Cikk szempontjából nem teljes egészében elõállított termékeket kielégítõen megmunkáltnak vagy feldolgozottnak kell tekinteni, ha teljesültek a II. sz. Mellékletben szereplõ listán felsorolt feltételek. A fent hivatkozott feltételek a Megállapodásban szereplõ összes termék esetében feltüntetik azt a megmunkálást vagy feldolgozást, amelyet az elõállítás során el kell végezni a felhasznált nem származó anyagokon, és e feltételek csak az ilyen anyagokra vonatkoznak. Következésképpen, ha egy termék, amely a listán szereplõ feltételek teljesítésével elnyerte a származó helyzetet, más termék elõállítása során kerül felhasználásra, akkor nem vonatkoznak rá azok a feltételek, amelyek arra a termékre vonatkoznak, amelybe beépítették, és nem kell az elõállítás során felhasználható nem származó anyagok közé beszámítani.

Source: https://magyarkozlony.hu/hivatalos-lapok/39671e42c949d47dba6309f5c09b452a20b26f31/dokumentumok/88ab4148bb0589e7ec5fa9d09d1bed75a0d1f26d/letoltes